અમદાવાદ: ટ્રાફિક ભંગના નિયમ બદલ ઈશ્યૂ કરાતા ઇ-મેમોને ઈશ્યૂ કરવામાં થતા વિલંબ અને તેની અસરકારક બજવણી અને રિકવરી સહિત ટ્રાફિક પોલીસનાં સમય અને શક્તિ બચાવવા હવેથી ઇ-મેમો ઈશ્યૂ કરવાની કામગીરી આઉટ સોર્સિંગ એજન્સી દ્વારા કરાવાશે, જેથી ટ્રાફિક વાયોલન્સ માટે ઇશ્યૂ કરવામાં આવતા ઇ-ચલણ હવે પોલીસ દ્વારા નહીં, પણ ખાનગી કંપની દ્વારા વસૂલવામાં આવશે. જો તમારા નામે ઇ-ચલણ ઈશ્યૂ થયું હશે અને તમે દંડ નહીં ભર્યો હોય તો બેન્કની જેમ ખાનગી કંપનીના માણસો તમારા ઘરે ઉઘરાણી કરવા આવશે.